ڕەزبار (گرووپی مۆسیقا)
ڕەزبار گرووپێکی مۆسیقای کوردییە کە لە ساڵی ١٩٩٧ی زایینی لە ئاڵمانیادا دامەزراوە. زۆربەی ئەندامانی ئەم گرووپە لە پەیڕەوانی ئایینی یارسانن و بەشێکیان لە شاری ھەشتگەردەوە بۆ ئاڵمانیا ڕۆیشتن. ڕەزبار تا ئێستا کۆنسێرتگەلێکی زۆری لە وڵاتە ئەورووپیەکان وەکوو ئاڵمانیا، فەڕەنسا و ھەروەھا لە ئەمریکا بەڕێوەبردووە. ڕەزبار پارێزرانی سوننەتی مۆسیقای یارسان و ڕێزگرتن لە مۆسیقای عیرفانی وەکوو ئامانجی سەرەکی خۆی ڕاگەیاندووە.

ناوی گرووپ 
ڕەزبار ناوی دایکی سوڵتان سەھاک دامەزرێنەری ئایینی یارسان بووە کە یەکێک لە ژنە پیرۆزەکانی یارسان بە ئەژمار دێت. ھۆی ھەڵبژاردنی ناوی ڕەزبار ئەمە بووە کە لە گرووپی ڕەزبار بۆ یەکم جار ژن و پیاو پێکەوە لە ئایینی جەم بەشداری دەکەن. لە سوننەتی یارسان بەشداری کردن لە ئایینی جەم تایبەت بە پیاوان بووە. گرووپی ڕەزبار ڕێزگرتن لە یەکسانیی ژن و پیاو وەکوو ھۆی ئەم کارە ڕاگەیاندووە.

ئەندامانی گرووپ 
سەرپەرشتی گرووپی ڕەزبار شاھرۆخ زارعیە. ئەندامانی ئەم گرووپە، مۆسیقا وەکوو کاری خۆ نازانن و مۆسیقا بۆ ڕەزبار ئامێرەکی ئایینییە. ئەندامانی ڕەزبار لە تەمبوور، کەمانچە، نەی و دەف لە کارەکانیان کەڵک وەردەگرن.

بەرھەمەکان 
 بەزمی حەقانی، ٢٠٠٠
 لەیلی، ٢٠٠٢
 عەتتار، ٢٠٠٨
 دۆست، ٢٠٠٨

سەرچاوەکان 
 بەرنامەی بلووری بەنەوش؛ بی بی سیی فارسی

بەستەرە دەرەکیەکان 
 ماڵپەڕی فەرمیی گرووپی مۆسیقای ڕەزبار

گرووپە مۆسیقییە کوردییەکان